Jørgen Winther (V), 1998-12-09:
Jeg vil gerne takke for de mange pæne ord, der er sagt om forslaget.
Jeg synes, det har fået en meget pæn modtagelse.
Det glæder mig også at høre fra SF's ordfører, at man nu i SF er noget mere positiv over for mammografiscreeningen, end man har været tidligere.
Jeg må også sige, at ministeren var også meget positiv.
Den, der var mest negativ, var uden tvivl Socialdemokratiets ordfører, fru Hanne Andersen, som på mange måder syntes, at det var en lidt utidig indblanding, det, vi nu foretog os. For Venstre er det sådan, at det frivillige er meget vigtigt, når vi taler om mammografiscreening.
Vi synes, det bør være helt, helt frivilligt for den enkelte kvinde, om hun ønsker at gå til mammografiundersøgelser.
Det bør derfor være sådan, at den enkelte kvinde selv aktivt skal tilmelde sig mammografiprogrammet.
Derefter kan hun så blive undersøgt hvert andet år.
Hvis hun ikke melder sig, vil hun selvfølgelig ikke komme med i mammografiscreeningsprogrammet.
For Venstre er det meget væsentligt, at det er den enkelte kvinde, der helt suverænt afgør, om hun vil undersøges.
Det bør være sådan, at det er den enkelte kvinde, der
Det med friheden og det med frivilligheden er faktisk en livsholdning hos Venstre.
Jeg er meget tilfreds med, at der nu tegner sig et pænt flertal her i Folketinget for den frivillige mammografi.
Angående ikrafttræden har jeg allerede tilkendegivet, at Venstre synes, at det vil være en god ide at begynde i år 2000, enten den 1. januar eller den 1. april.
Så har vi også god tid til at forberede os.
Jeg vil gerne foreslå sundhedsministeren endnu en gang at overveje at se på den frivillige model, for når ministeren siger, at der ikke er ressourcer nok, ikke er uddannede personer nok og ikke er kapacitet nok, osv., så tænk på, at vores frivillige model vil være noget mindre tung end den model, som ministeren anbefaler, altså den obligatoriske.
Det vil være sådan, at der vil ikke være
så mange kvinder, der vil tilmelde sig vores model, den frivillige model, som der ville være tale om, hvis det var den obligatoriske model
Derfor er det da alle tiders måde i hvert fald at begynde på med den frivillige model.
Det vil jeg gerne have at ministeren tager med ind i overvejelserne. Ellers vil jeg sige, at jeg synes, det har været en god dag, det har været en god debat, og det, vi kan konkludere, er, at i de kommende årtier vil der ikke dø så mange kvinder af brystkræft som hidtil.
Jeg tror, vi kan håbe på en reduktion af dødeligheden på et sted mellem 30 og 50 pct., og det synes jeg faktisk er meget fint.
Det her er, som mange andre ordførere har sagt, et skridt i den rigtige retning, og jeg vil gerne lige til sidst minde Socialdemokraterne om: Prøv at snakke med socialdemokratiske byrådsmedlemmer og især kvinderne rundt omkring i landet.
De kan ikke forstå partiets holdning
herinde
50-69 år, og især da, når der er mulighed for at reducere dødeligheden så markant, som der er. Danmark er et af de lande i hele Europa, der er dårligst til at behandle kræft.
En af årsagerne er, at vi ikke er gode nok til at opdage kræften i tide.
Mammografi er en af de metoder, vi virkelig kan bruge, og derfor synes jeg, det er godt, at der er så mange ordførere, der er meget positive.
At ministeren så er lidt mindre positiv, det håber vi ændrer sig senere.